

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO NERINGOJE, TAIKOS G. 2, DALIES PERDAVIMO PATIKĖJIMO TEISE NACIONALINEI ŽEMĖS TARNYBAI PRIE ŽEMĖS ŪKIO MINISTERIJOS**

2022 m. spalio 5 d. Nr. P13-52

Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, Lietuvos Respublikos Vyriausybės 2022 m. rugpjūčio 24 d. nutarimo Nr. 865 „Dėl valstybės turto perdavimo Neringos ir Biržų rajono savivaldybių nuosavybėn“, 1 punktu, atsižvelgdamas į 2022 m. rugsėjo 29 d. valstybės nekilnojamojo turto, perduodamo Neringos savivaldybės nuosavybėn, perdavimo – priėmimo aktą Nr. 22-A5-143:

1. P e r d u o d u Nacionalinei žemės tarnybai prie Žemės ūkio ministerijos patikėjimo teise valdyti, naudoti ir disponuoti valstybei nuosavybės teise priklausančią ir valstybės įmonės Turto banko patikėjimo teise valdomą 0,0155 ha dalį 0,2105 ha ploto žemės sklypo, kadastro numeris 2301/0001:701, unikalus numeris 2301-0001-0701, esančio Neringoje, Taikos g. 2.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodyto žemės sklypo perdavimo ir priėmimo aktą.

Generalinis direktorius Mindaugas Sinkevičius

Parengė

Jūratė Riaubiškienė

2022-10-04